L 197/2
DA
Den Europæiske Unions Tidende
7.8.2023
(5)
Det Forenede Kongerige har underrettet Kommissionen om et udbrud af højpatogen aviær influenza (HPAI) hos fjerkræ i Kent i England, som blev bekræftet den 20. juli 2023 ved laboratorieanalyse (RT-PCR).
(6)
USA har derudover underrettet Kommissionen om et udbrud af højpatogen aviær influenza (HPAI) hos fjerkræ i staten New York, som blev bekræftet den 25. juli 2023 ved laboratorieanalyse (RT-PCR).
(7)
Efter disse nylige udbrud af HPAI oprettede veterinærmyndighederne i Det Forenede Kongerige og USA restrikti­ onszoner på mindst 10 km omkring de angrebne virksomheder og gennemførte sanering med henblik at bekæmpe forekomsten af HPAI og begrænse spredningen af sygdommen.
(8)
Det Forenede Kongerige og USA har indsendt oplysninger til Kommissionen om den epidemiologiske situation i landene og de foranstaltninger, der er truffet for at forhindre yderligere spredning af HPAI.
(9)
Disse oplysninger er blevet evalueret af Kommissionen.
Kommissionen finder, at i betragtning af dyresundhedssi­ tuationen i de områder, der er omfattet af restriktioner, og som er oprettet af Det Forenede Kongeriges og USA's veterinærmyndigheder, bør indførsel til Unionen af sendinger af fjerkræ, avlsmateriale af fjerkræ og fersk kød af fjerkræ og fjervildt fra disse områder suspenderes for at beskytte Unionens dyresundhedsstatus.
(10)
Canada, Chile og USA har forelagt ajourførte oplysninger om epidemiologiske situationer på deres område for så vidt angår HPAI, der gav anledning til suspensionen af indførsel af visse produkter til Unionen, jf. bilag V og XIV til gennemførelsesforordning (EU) 2021/404.
(11)
Canada har navnlig forelagt ajourførte oplysninger om den epidemiologiske situation i landet i forbindelse med et udbrud af HPAI på en fjerkrævirksomhed i provinsen British Columbia, som blev bekræftet den 28. april 2023.
(12)
Desuden har Chile forelagt ajourførte oplysninger om den epidemiologiske situation i landet i forbindelse med et udbrud af HPAI på en fjerkrævirksomhed i regionen Metropolitan, som blev bekræftet den 4. juni 2023.
(13)
USA har derudover forelagt ajourførte oplysninger om den epidemiologiske situation i landet i forbindelse med 13 udbrud af HPAI på fjerkrævirksomheder i staterne Michigan (3), Nebraska (1), New York (1), North Dakota (3), Pennsylvania (3), South Dakota (1) og Wisconsin (1), som blev bekræftet mellem den 8. april 2022 og den 3. marts 2023.
(14)
Canada, Chile og USA har også forelagt oplysninger om de foranstaltninger, der er truffet for at forhindre yderligere spredning af HPAI.
Efter disse udbrud af sygdommen har Canada, Chile og USA navnlig gennemført en saneringspolitik for at bekæmpe og begrænse spredningen af sygdommen og har også gennemført den nødvendige rengøring og desinfektion efter gennemførelsen af saneringspolitikken på de inficerede fjerkrævirksomheder på deres område.
(15)
Kommissionen har evalueret oplysningerne fra Canada, Chile og USA.
Kommissionen finder, at Canada, Chile og USA har givet passende garantier for, at den dyresundhedsmæssige situation, der gav anledning til suspensionerne, ikke længere udgør en trussel mod dyre- eller folkesundheden i Unionen, og at indførsel til Unionen af fjerkræprodukter fra de pågældende zoner i Canada, Chile og USA, hvorfra indførsel til Unionen er blevet suspenderet, derfor igen bør tillades.
(16)
Bilag V og XIV til gennemførelsesforordning (EU) 2021/404 bør derfor ændres for at tage hensyn til den nuværende epidemiologiske situation med hensyn til HPAI i Canada, Chile, Det Forenede Kongerige og USA.